CELEX: C2006/326/29
Language: da
Date: 2006-12-30 00:00:00
Title: Sag C-250/05: Domstolens dom (Anden Afdeling) af 26. oktober 2006 — Turbon International GmbH, som universalsuccessor i Kores Nordic Deutschland GmbH's rettigheder mod Oberfinanzdirektion Koblenz (anmodning om præjudiciel afgørelse fra Hessisches Finanzgericht, Kassel, Tyskland) (Fælles toldtarif — toldpositioner — tarifering i den kombinerede nomenklatur af blækkartoucher, der er kompatible med printere af mærket Epson Stylus Color — blæk (pos. 3215) — dele og tilbehør til maskiner i pos. 8471 (pos. 8473)

30.12.2006   
            
            
               DA
            
            
               Den Europæiske Unions Tidende
            
            
               C 326/15
            
         Domstolens dom (Anden Afdeling) af 26. oktober 2006 — Turbon International GmbH, som universalsuccessor i Kores Nordic Deutschland GmbH's rettigheder mod Oberfinanzdirektion Koblenz (anmodning om præjudiciel afgørelse fra Hessisches Finanzgericht, Kassel, Tyskland)
   (Sag C-250/05) (1)
   
   (Fælles toldtarif - toldpositioner - tarifering i den kombinerede nomenklatur af blækkartoucher, der er kompatible med printere af mærket Epson Stylus Color - blæk (pos. 3215) - dele og tilbehør til maskiner i pos. 8471 (pos. 8473)
   (2006/C 326/29)
   Processprog: tysk
   Den forelæggende ret
   Hessisches Finanzgericht, Kassel
   Parter i hovedsagen
   
      Sagsøger: Turbon International GmbH, som universalsuccessor i Kores Nordic Deutschland GmbH's rettigheder
   
      Sagsøgt: Oberfinanzdirektion Koblenz
   Sagens genstand
   Anmodning om præjudiciel afgørelse — Hessisches Finanzgericht, Kassel — fortolkning af Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256, s. 1) — KN-position nr. 3215 90 80 (»blæk, andet end til printere eller blæk til at skrive eller tegne med«) og nr. 8473 (»Dele og tilbehør til maskiner under nr. 8471«, dvs. automatiske databehandlingsmaskiner og enheder hertil) — blækpatron
   Konklusion
   Bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 1734/96 af 9. september 1996, skal fortolkes således, at en blækkartouche uden integreret printerhoved, der indeholder et plastichus, skumkunststof, metalsigte, tætninger, plomberingsfolie, et klistermærke, blæk og emballage, som både med hensyn til kartouchen og blækket kun kan anvendes i en printer, der har de samme kendetegn som blækprintere af mærket Epson Stylus Color, skal tariferes i underposition 3215 90 80 i den kombinerede nomenklatur.
   
      (1)  EUT C 217 af 3.9.2005.